stanford-oval/wikipedia huggingface dataset:
אחיינו של הקוסם
תקציר העלילה

בלונדון של שנת 1900, נפגשו לראשונה הילד דיגורי קירק והילדה פולי פלמר. דיגורי סיפר לפולי שאמו מצויה על סף מוות והשניים התיידדו.
בעודם משחקים בעליית הגג של ביתם, הם נכנסים בטעות לחדר העבודה של הדוד אנדרו - דודו של דיגורי. אנדרו הוא קוסם, המפתה את פולי לנסות את טבעת הקסם שלו, הגורמת לה להיעלם לעולם אחר. בניסיון להחזיר את פולי חזרה, דיגורי משתמש בטבעת השנייה אשר מובילה אותו ליער שבין עציו מספר בריכות מים.
דרך בריכות המים שביער, המהוות למעשה שערים בין עולמות, מגיעים הילדים לעולם אחר - הריסות עולם שנקרא צ'ארן, בו נכנסים הילדים לארמון גדול. בארמון פסלי השליטים של העולם הזה ופעמון. דיגורי מצלצל בפעמון, ומעיר את אחד הפסלים - פסלה של ג'דיס, המלכה המכשפה הלבנה, המספרת להם על מלחמת העולם בינה לבין אחותה המכשפה. כדי להימנע מתבוסה היא הטילה קללה שהביאה למותם של כל האנשים ובעלי החיים בצ'ארן. הילדים מנסים להימלט, אולם היא רודפת אחריהם, תופסת בשערה של פולי ומגיעה אחריהם ליער שבין העולמות ללונדון. בלונדון ג'דיס מגלה שכוחות הקסם שלה לא עובדים על כדור הארץ, אולם כוחה הפיזי רב, והיא מחוללת מהומה ברחובות, בין היתר על ידי השתלטות על מרכבה ושבירת עמוד תאורה המואר בגז. הילדים מנסים להשיב את המלכה מלונדון לארצה, ובטעות מצליחים למשוך ליער את המלכה עם עמוד הגז, וכן עגלון בשם פרנק, והסוס שלו הנקרא סטרוברי.
כאשר הם מגיעים ליער הם עוברים בטעות דרך בריכה אחרת מהבריכה של צ'ארן, ומגלים כי הגיעו לעולם חדש ריק לחלוטין - שמתחיל להיברא על ידי אסלן. ג'דיס המכשפה תוקפת את אסלן, אך לאחר מכן בורחת ממנו. אסלן בוחר כמה חיות, הופך אותן לחיות מדברות ונותן להם סמכות לשלוט ביתר החיות. מכיוון שנרניה רק נוצרה, כל דבר שנשתל בה מתחיל לצמוח, וכך גם פנס הגז המופיע בתחילת האריה, המכשפה וארון הבגדים. פרנק ואשתו הופכים למלך ולמלכה הראשונים של נרניה, וצאצאיהם מולכים בנרניה וב"ארץ המלאכים"- הארץ השכנה לנרניה.
אסלן שולח את דיגורי להביא תפוח מיוחד על מנת לכפר על כך שהביא רשע לעולם החדש - המכשפה הלבנה ג'דיס. דיגורי ופולי עפים על הסוס שצימח כנפיים להביא את התפוח מגן מוקף חומה המצוי בראש הר מרוחק. המלכה מגיעה ומנסה לפתות אותם לאכול מהתפוח על מנת לזכות בחיי נצח, או להביא אותו לאמו של דיגורי החולה. המלכה אוכלת מהתפוח בעצמה ומקבלת חיי נצח. דיגורי מקיים את הבטחתו ומביא לאסלן את התפוח.
אסלן מורה לדיגורי לשתול את התפוח ומכתיר את פרנק ואשתו הלן למלך ומלכת נרניה. העץ הגדל מהתפוח נועד להגן על נרניה בעתיד מהמכשפה, ונותן לדיגורי תפוח נוסף על מנת לרפא את אימו.
זרעי התפוח שנזרעים בחצר הבית בלונדון גדלים לעץ, ולאחר שהעץ נכרת, נבנה ממנו ארון הבגדים הקסום.
תקציר העלילה > היער בין העולמות

"היער בין העולמות" הוא יער דמיוני שמוזכר בספר. היער הוא מקום שמקשר בין עולמות רבים, ואליו מגיעים גיבורי הספר, פולי ודיגורי, לאחר שנגעו בטבעות הקסם הצהובות שנתן להם דודו של דיגורי, אנדרו.
ביער אין בעלי חיים (למעט חזיר ים אחד, שנשלח לשם על ידי הדוד אנדרו), ומלבד העצים הרבים בו, יש ביער עשרות גומות של מים, אשר כל אחת מהן מובילה לעולם אחר. כדי לעבור לעולם שבתוך הגומה משתמשים פולי ודיגורי בטבעות הקסם הירוקות (שגם הן ניתנו להם על ידי הדוד אנדרו). ליער השפעה אחרת על כל אדם אשר נכנס אליו. כשפולי ודיגורי מגיעים אליו לראשונה הם מושפעים מהשלווה ומהחמימות שבו, עד שהם מאבדים זמנית את זיכרונם וכמעט נשארים לנצח לנמנם על הקרקע. לעומת זאת, כאשר המכשפה ג'דיס נכנסת ליער היא מושפעת פיזית והופכת להיות חלשה וחולה. כמו כן, מכיוון שליער השפעה כה טראומטית עבורה, בכל פעם שהיא יוצאת ממנו היא שוכחת שאי פעם הייתה בו.
נאמר כי puzzlewood, שנמצא ביער דין שימש השראה ללואיס עבור היער שבין עולמות.
תקציר העלילה > הקשר ל"האריה המכשפה וארון הבגדים"

לפי הספר דיגורי קירק שבבעלותו הארון שדרכו ילדי משפחת פיוונסי בספר "האריה המכשפה וארון הבגדים" מגיעים לנרניה הוא הפרופסור שמארח את הילדים בביתו. הדבר מסביר גם את העובדה שהפרופסור (בניגוד למצופה) לא פקפק בסיפורה של לוסי על כך שמצאה שער לעולם אחר בארון הבגדים. הספר גם מסביר שאלות על נרניה שנותרו לא ברורות בספר הראשון, כגון: כיצד הגיע פנס מעולם בני האדם לנרניה?, כיצד הפכה המכשפה הלבנה לבת אלמוות? וכיצד היא יודעת איך נראים בני אדם?
פרשנות לעלילה

הספר מהווה אלגוריה נוצרית לספר בראשית וסיפור בריאת העולם.
כמו כן, הספר מסביר אירועים שאירעו ב"אריה, המכשפה וארון הבגדים", ומציג תמות של בחירה אלוהית באנשים פשוטים ובכך מתן הצדקה למלוכה - נהג הכרכרה ואשתו הופכים לשליטי נרניה. הספר אינו משאיר ספק באשר למעמדם של הזוג - אשתו של הרכב היא אישה פשוטה המופרעת באמצע מלאכת הכביסה.
ישנים הסבורים כי הספר, בדומה ליתר ספרי הסדרה, מהווה ביקורת על המדע והמודרניזציה המובילים את העולם להרס. ניתן לראות את קללת המכשפה כמשל לפצצת האטום, שבה נעשה שימוש בעת כתיבת הספר, והרס העולם בספר מהווה אזהרה וקריאה לחזור לערכים הפשוטים והדתיים של הנצרות - המוצאת את ביטויה בבריאה מחודשת של העולם.
פרשנות לעלילה > אלגוריות נוצריות

בדומה לכל ספרי דברי ימי נרניה גם ספר זה רצוף במשלים ואלגוריות נוצריות. הספר כולל תמות של בריאת העולם, החטא הקדמון והצורך לכפר עליו, פיתוי ותום.
אסלן, המייצג את ישו, בורא בעצמו את העולם, ואין התייחסות לאביו "הקיסר מעבר לים" בהתאם לתפיסת הברית החדשה לפיה ישו עצמו ברא את העולם ובלעדיו לא היה נברא העולם. (יוחנן 1, 3, איגרת אל העברים 1, 10 ואיגרת אל הקורינתים 1, 15 - 16).
לקריאה נוספת

אלגוריות נוצריות בספר באתר ה-BBC
הערות שוליים

↑  מאט ברנן, האריה המכשפה והאלגוריה - אנליזה של דברי ימי נרניה
↑  "בתוך ארון הבגדים - האם נרניה היא אלגוריה"
| דברי ימי נרניה מאת ק> ס. לואיס |
| --- | --- | --- |
| ספרים | האריה, המכשפה וארון הבגדים (1950) • הנסיך כספיאן (1951) • המסע בדורך השחר (1952) • כס הכסף (1953) • הסוס ונערו (1954) • אחיינו של הקוסם (1955) • הקרב האחרון (1956) |  |
| דמויות | פולי פלמר • דיגורי קירק • המכשפה הלבנה • אסלן • לוסי פיוונסי • אדמונד פיוונסי • סוזן פיוונסי •  פיטר פיוונסי • מר טומנוס • יוסטס קלרנס סקרב • הנסיך כספיאן העשירי • ג'יל פול • הנסיך ריליאן • טרמפקין •  ריפיצ'יפ • שסטה • טש |  |
| סרטי קולנוע | סיפורי נרניה: האריה, המכשפה וארון הבגדים (2005) • סיפורי נרניה: הנסיך כספיאן (2008) • סיפורי נרניה: המסע בדורך השחר (2010) |  |
| סדרות טלוויזיה | דברי ימי נרניה (1988-1990) |  |
| --- | --- |
בקרת זהויות :  GND: 1141086700  MusicBrainz work: 7fa1bdd5-5a5a-42cf-b7e3-d84a98bdca1c  VIAF: 316392414   WorldCat (עם VIAF): 316392414
איוואן קיי

| --- | --- |

איוואן קיי, יוני 2013
 לידה:  1 ביולי 1961 (בן 63) נורת'האמפטון, הממלכה המאוחדת 
 שם לידה:  איוואן בלייקלי קיי
 מדינה:  הממלכה המאוחדת הממלכה המאוחדת
 תקופת הפעילות:  מ-1990 
 פרופיל ב-IMDb
 
איוואן בלייקלי קיי (באנגלית: Ivan Blakeley Kaye; נולד ב-1 ביולי 1961) הוא שחקן אנגלי. קיי גילם את ד"ר ג'ונתן לירוי באופרת הסבון "איסטאנדרס", ושיחק בתפקיד בריאן בסדרה הקומית "הדשא ירוק יותר". עוד הופיע בתפקיד דוכס מילנו בשלוש העונות של הסדרה "הבורג'ס", כיכב בתפקיד המלך אלה בסדרת הדרמה ההיסטורית "ויקינגים", וגילם את פסקה בעיבוד משנת 2018 של ה-BBC במיני-סדרה "האישה בלבן".
ביוגרפיה

קיי נולד בנורת'האמפטון שבנורת'האמפטונשייר. הופעת הבכורה שלו הייתה ב-1980 בתפקיד וילי וונקה בעיבוד בימתי של "צ'ארלי והשוקולדה" שהועלה בתיאטרון סדלרס ולס בלונדון. עוד בתיאטרון שיחק בשנות השמונים והתשעים של המאה העשרים עם התיאטרון המלכותי הלאומי, ובתיאטרון פיקדילי במחזמר "מופע האימים של רוקי".
ב-1990 פתח בקריירה טלוויזיונית בתפקיד אורח בסדרות הפשע "The Paradise Club" ו-"The Bill". ב-1992 שיחק בתפקיד ראשי בדמות סם סטרן בסדרה "סם סטרדיי" של רשת ITV. ב-2004 החל להופיע בקולנוע ושיחק בסרטים כגון "לאייר קייק" ו"קונטרול".
קיי השתתף בהפקות בינלאומיות כגון בתפקיד ברון הסמים פולו יאקור ב-"Assassination Games" משנת 2011, בדמות דוכס מילנו לודוביקו ספורצה בסדרה "הבורג'ס" (2011–2013), ג'ושואה קולינס, אביו של הדמות הראשית ברנבס קולינס (בגילומו של ג'וני דפ) בסרט "צללים אפלים" (2012), הלוחם הוויקינגי איבר חסר העצמות בסרט "Hammer of the Gods", בעל הפאב מיק סטורוק בסדרה של ערוץ BBC One "חוקרת מקרי המוות" (2015–2016), והמלך הסקסוני אלה השני, מלך נורת'מבריה בסדרת הדרמה התקופתית "ויקינגים" של ערוץ ההיסטוריה (2013–2017).
מלבד תפקידי הנבלים שגילם בדמות פולו יאקור קר המזג, והדוכס לודוביקו חסר המצפון, תפקידו הבולט ביותר הוא בדמות המלך אלה בסדרה "ויקינגים", אויבו המושבע של הגיבור האגדי רגנאר לודברוק (בגילומו של טרוויס פימל). בפרופיל הטוויטר שלו קיי מתאר את עצמו כ"נבל להשכיר".
תפקידים נוספים של קיי היו בדמות רובן סטרקאדר בסרט הטלוויזיה "פרחים ועשבים שוטים" (1995), אדוניה בהפקה משותפת גרמנית-איטלקית-צרפתית של הסרט "שלמה" (1997). בבריטניה קיי מוכר גם בתפקיד ד"ר ג'ונתן לירוי באופרת הסבון "איסטאנדרס" בה שיחק בשנים 2003 ו-2004, ובדמות הרועה בריאן בכל ארבע העונות של הסיטקום "הדשא ירוק יותר" (2005–2009).
איוואן קיי השתתף בשלושה סרטים קצרים, ודיבב דמויות במספר משחקי וידאו כגון "Warhammer 40,000: Fire Warrior" (מ-2003), ו-"Star Wars: The Old Republic" (מ-2011). עוד כיכב בתפקיד ראשי בפרקים קומיים בהפקת חברת הפקה שלו ושל דאגלס מקפראן Comedy Ink Productions. באוקטובר 2017 עד ינואר 2018 חזר להופיע בתיאטרון בתפקיד טום קטל במחזה "The Ferryman" מאת גֶ'ז באטרוורת' בתיאטרון גילגוד בווסט אנד הלונדוני.
באפריל ובמאי 2018 הופיע קיי בתפקיד פסקה במיני-סדרה בת חמישה חלקים "האישה בלבן",עיבוד לרומן באותו שם מאת וילקי קולינס.
ביוגרפיה > חיים אישיים

לקיי יש שתי בנות והוא חי בלונדון.
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1990 |  | The Paradise Club | ארתור ברנס | בפרק "The Great Fly-Tipping War" |
| 1991–2010 |  | The Bill | אלן וילקוק / דייוויד קולייר / ווטקינס | סדרת טלוויזיה (3 פרקים) |
| 1992 |  | Sam Saturday | מפקח בילוש סם סטרדיי | סדרת טלוויזיה |
| 1994 |  | Men of the World | ג'ון | בפרק "The Big Fight" |
| 1995 | פרחים ועשבים שוטים | Cold Comfort Farm | רובן סטרקאדר | סרט טלוויזיה |
| 1995, 2001 | חדר מיון | Casualty | גאי / סיימון ובסטר | סדרת טלוויזיה (2 פרקים) |
| 1996 |  | Bugs | גנרל מאליק | בפרק "Schrodinger's Bomb" |
| 1997 | שלמה | Solomon | אדוניה | מיני-סדרה |
| 1998 |  | Faith in the Future | מארק | סדרת טלוויזיה |
| 1998–2000 |  | Microsoap | רוג'ר | סדרת טלוויזיה |
| 2000 |  | A Dinner of Herbs | דן בנרמן | מיני-סדרה |
| 2000 | מטרופוליס | Metropolis | הקטור | מיני-סדרה |
| 2000 |  | Sunburn | חוטף | סדרת טלוויזיה (פרק אחד) |
| 2000 |  | The Peter Principle | פאולו | בארצות הברית שודר בשם "The Boss" |
| 2000 |  | The Armando Iannucci Shows |  | סדרת טלוויזיה (2 פרקים) |
| 2000–2001 | נערות רעות | Bad Girls | צ'ארלי אטקינס | סדרת טלוויזיה (2 פרקים) |
| 2002 | דינוטופיה | Dinotopia | קטרון | סדרת טלוויזיה (2 פרקים) |
| 2002 |  | Lenny Blue | מפקח בילוש פת'רסטון | סרט טלוויזיה |
| 2002 | משפט ועונש | Trial & Retribution VI | בוב בריקמן | סדרת טלוויזיה (2 פרקים) |
| 2002 |  | London's Burning | ג'ימי ווטס / דקסטר רוס | סדרת טלוויזיה (4 פרקים) |
| 2003 |  | The Eustace Bros. | דניס וולטון | סדרת טלוויזיה (פרק אחד) |
| 2005 |  | Inside the Mind of Paul Gascoigne | קריינות |  |
| 2004 | איסטאנדרס | EastEnders | ד"ר ג'ונתן לירוי | סדרת טלוויזיה (27 פרקים) |
| 2004 | לאייר קייק | Layer Cake | פרדי הרסט |  |
| 2004 | קונטרול | Control | נורטון |  |
| 2005 |  | Self Portrait | ברטון | סרט קצר |
| 2005–2009 | הדשא ירוק יותר | The Green Green Grass | בריאן | סדרת טלוויזיה |
| 2008 | הולבי סיטי | Holby City | ג'ימי פורניבל |  |
| 2008 |  | Chief | צ'יף | סרט קצר |
| 2011 |  | Injustice | סמל בילוש הארי באומן | מיני-סדרה |
| 2011–2013 | הבורג'ס | The Borgias | דוכס מילנו | סדרת טלוויזיה |
| 2011 | משחקי התנקשות | Assassination Games | פולו יאקור |  |
| 2012 |  | Tortoise in Love | שון |  |
| 2012 | צללים אפלים | Dark Shadows | ג'ושואה קולינס |  |
| 2013–2017 | ויקינגים | Vikings | אלה השני, מלך נורת'מבריה | סדרת טלוויזיה |
| 2013 |  | Hammer of the Gods | איוואר |  |
| 2013 |  | Top Hat | הג'נטלמן | סרט קצר |
| 2015 |  | Undercover | גאראבד | סדרת טלוויזיה |
| 2015–2016 | חוקרת מקרי המוות | The Coroner | מיק סטורוק | סדרת טלוויזיה |
| 2018 | האישה בלבן | The Woman in White | פסקה |  |
| 2018 |  | End of Term | גארת' סטרומן |  |
| 2019 |  | For Love or Money: An Unromantic Comedy | פטריק |  |
| 2019 | צוקי החופש | Cliffs of Freedom | גאזי ח'ליף |  |
| 2019 | המלך | The King | לורד סקרופ |  |
| 2021 | מילקשייק אבק שרפה | Gunpowder Milkshake | יאנקי |  |
| 2022 |  | Wedding Season | מר דילייני | 5 פרקים |
| 2022–2023 |  | Sister Boniface Mysteries | טד באטון | 4 פרקים |
תיאטרון

1987 – המחזה "Serious Money", תיאטרון וינדהאם, זאק זקרמן
1990 – המחזמר "מופע האימים של רוקי", תיאטרון פיקדילי, אדי / ד"ר סקוט
1993 – המחזה "On The Piste", תיאטרון גאריק, דייב
1994 – המחזה "מראה מעל הגשר", תיאטרון סטרנד, מרקו
2000 – המחזה "In Flame", תיאטרון אמבסדורס, מאט / פרנק / פבריציו
2017–2018 – המחזה "The Ferryman", תיאטרון גילגוד, טום קטל
1988 – המחזה "The Changeling", התיאטרון הלאומי, דון פדרו
1988 – המחזה "The Magic Olympical Games", התיאטרון הלאומי, מאגוס
1989 – המחזה "גטו", התיאטרון הלאומי, קרוק / סשה מולבסקי
1992 – המחזה "Fuente Ovejuna", התיאטרון הלאומי, דן מנריק
1980 – המחזמר "צ'ארלי ומפעל השוקולד", סדלר ולס / שפילד קרוסיבל, וילי וונקה
1984 – המחזה "In Nomine Patris", תיאטרון King's Head Dad
1984 – רביו "The Floodlight's Review", אדינבורו, תפקידים שונים וכתיבה (מועמדות ל-Perrier)
1985 – המחזמר "Sammy's Magic Garden", פסטיבל אדינבורו
1986 – המחזה "רוזנקרנץ וגילדנשטרן מתים", לאטצ'מיר, המלך השחקן
1989 – פנטו, "סינדרלה", לאטצ'מיר, האחות המכוערת
1994 – המחזה "מראה מעל הגשר", בריסטול אולד ויק, ברמינגהאם רפ, מרקו.
1996 – מחזמר "Lock up your Daughters", תיאטרון פסטיבל צ'יצ'סטר, ראמבל
1999 – המחזה "In Flame", תיאטרון בוש, מאט / פרנק / פבריציו
2002 – המחזה "Teeth 'n' Smiles", שפילד קרוסיבל, סראפיאן
הערות שוליים

↑  "Vikings Star Adopts from The Mayhew – The Mayhew Animal Home". The Mayhew Animal Home. 17 בפברואר 2017. נבדק ב-24 במרץ 2017. {{cite web}}:  (עזרה)
↑  Perry, Chris. The Kaleidoscope British Christmas Television Guide 1937–2013 (באנגלית). Lulu.com. ISBN 9781900203609. נבדק ב-24 במרץ 2017. {{cite book}}:  (עזרה)
↑  "The Borgias Season Three " historyonfilm.com". historyonfilm.com. נבדק ב-24 במרץ 2017. {{cite web}}:  (עזרה)
↑  Schwindt, Oriana (29 בדצמבר 2016). "'Vikings' Showrunner Michael Hirst on Ragnar's Fate (SPOILERS)". Variety. נבדק ב-24 במרץ 2017. {{cite web}}:  (עזרה)
↑  "FreeBMD Entry Info". www.freebmd.org.uk. נבדק ב-2018-01-28.
1 2  "Ivan Kaye". IMDb. נבדק ב-2018-02-12.
↑  Episode "The Great Fly-Tipping War" in the show "The Paradise Club" on IMDb, Don Henderson, Leslie Grantham, Barbara Wilshere, 1990-10-16, נבדק ב-2018-02-12{{citation}}:  תחזוקה - ציטוט: others (link)
↑  Farnham, Brian (1991-02-28), Episode "Furthers" in the show "The Bill" on IMDb, Jon Iles, Christopher Ellison, Nula Conwell, נבדק ב-2018-02-12
↑  "Sam Saturday (ITV 1992, Ivan Kaye, Doreen Mantle) | Memorable TV". www.memorabletv.com (באנגלית אמריקאית). נבדק ב-2018-02-12.
↑  Schembari, Matt (2014-08-28). "The 10 Greatest Villains That Jean-Claude Van Damme Has Ever Faced - Part 2". We Got This Covered (באנגלית אמריקאית). נבדק ב-2018-10-27.
↑  "Ivan Kaye (@IvanKaye1) | Twitter". twitter.com (באנגלית). נבדק ב-2018-02-12.
↑  Wilkinson, Amber. "Self Portrait (2005) Movie Review from Eye for Film". www.eyeforfilm.co.uk (באנגלית). נבדק ב-2018-02-12.
↑  "Comedy Ink". www.facebook.com (באנגלית). נבדק ב-2018-02-12.
↑  "New cast members announced for The Ferryman at the Gielgud Theatre. - Royal Court". Royal Court (באנגלית אמריקאית). 2017-09-01. נבדק ב-2018-02-12.
↑  The Woman in White (TV Mini-Series 2018– ) - Release date, נבדק ב-2018-04-27
↑  "Vikings Star Adopts from The Mayhew - Mayhew". Mayhew (באנגלית בריטית). 2017-02-17. נבדק ב-2018-02-12.
↑  Loveridge, Lizzie. "In Flame, A CurtainUp London Review". www.curtainup.com. נבדק ב-2018-01-28.
↑  "New cast members announced for The Ferryman at the Gielgud Theatre. - Royal Court". Royal Court (באנגלית אמריקאית). 2017-09-01. נבדק ב-2018-01-28.
| --- | --- |
בקרת זהויות :  BnF: cb14241867m (data)  GND: 1197086226  LCCN: no2018049836  VIAF: 251527666   WorldCat (עם VIAF): 251527666
אורי סלימאן

אורי סלימאן (נולד ב-23 בדצמבר 1952) הוא כדורגלן עבר ישראלי.
ביוגרפיה

סלימאן נולד בכפר סבא, אך בגיל צעיר עבר עם משפחתו לתל אביב.
בגיל 9 החל את דרכו בקבוצת הכדורסל של מכבי תל אביב, ועבר לקבוצת הכדורגל של מכבי תל אביב כשהיה בן 16. ב-1971 עלה לקבוצה הבוגרת בפעם הראשונה. בעונת 1982/1983 עבר לשחק במכבי פתח תקווה, ובעונת 1983/1984 בהפועל יהוד. לקראת עונת 1984/1985 חזר סלימאן למכבי תל אביב ובהמשך שיחק במשך שתי עונות במכבי יפו. בעונת 1988–1989 שיחק סלימאן בסקציה נס ציונה מליגה ב' דרום ב' וסיים איתה במקום השני.
במהלך הקריירה שלו שיחק במספר עמדות שונות, כחלוץ, קשר ומגן. כשחקן פעיל זכה בשלוש אליפויות וגביע מדינה אחד.
לזכותו הופעה רשמית אחת במדי נבחרת ישראל, ב-1978 נגד הנבחרת הצעירה של הולנד.
בשנת 2017 החל לשמש כסקאוט בנבחרות הצעירות של ישראל.
תארים

אליפויות (3): 1971/1972, 1976/1977, 1978/1979
גביעי מדינה (1): 1976/1977
הערות שוליים

↑  מכבי יפו שר שר, חדשות, 14 ביוני 1987.
↑  לימן החמיץ והסקצייה ירדה מנוצחת, מעריב, 25 באוקטובר 1987.
↑  אשר גולדברג, רבינזון יורד לליגה א', חדשות, 7 ביוני 1990.
איגנורטיו אלנכי

איגנורטיו אלנכּי (מלטינית: Ignoratio elenchi – התעלמות מהנושא; על פי המילה היוונית ελεγχος, "הפרכה") הוא טיעון מקבוצת כשלי הסחה השייכת לכשלי אי-רלוונטיות, בו מוצג טיעון העשוי להיות תקף כשלעצמו, אך מוכיח או תומך במסקנה שונה מזו שמנסים להוכיח. איגנורטיו אלנכּי ידוע גם בשם "מסקנה לא-רלוונטית". הכשל זוהה לראשונה על ידי אריסטו ככישלון של השואל בעת ניסיון להפריך טיעון של משיב.
כאשר הכשל מכוון, הוא מכונה "מליח אדום" (באנגלית: "Red herring"), במשמעות של ניסיון לבלבל ולהסיח דעתו של אדם במכוון. ביטוי זה מבוסס, לפי טענות, על הניסיון להסיט כלבים מנתיב הריח באמצעות שימוש במליחים מעושנים. הריח החזק של המליח עשוי לבלבל את ההולך ולהובילו לנתיב שגוי. המבנה הטיפוסי של "מליח אדום" במסגרת דיון הוא כדלקמן:
נושא א' נדון
נושא ב' מועלה בהסוואה של דיון בנושא א'
נושא א' נזנח
דוגמאות

פרקליט הגנה: "העבירה המיוחסת למרשי, אם בוצעה, אינה פלילית, אך מרשי סבל עינוי דין ממושך לאורך שנים בגלל זוטי דברים כאלה". (אין קשר בין הוכחת חפותו של הנאשם לטיעון).
"מצב העוני החמור מחייב כינון חוק שכר מינימום". (אפשר להסכים עם הטענה הראשונה, אך אין נובעת ממנה הסכמה לטענה השנייה).
הערות שוליים

↑  Dr. Naugle Phil, Fallacies of Relevance
↑  Definition of IGNORATIO ELENCHI, www.merriam-webster.com (באנגלית)
↑  Ignoratio Elenchi (Irrelevant Conclusion); Straw Man; Red Herring; Non Sequitur, philosophy.lander.edu
↑  Douglas N. Walton, 'Informal Logic: A Handbook for Critical Argument', 1989, עמ' 79
| מסקנות לא-רלוונטיות (איגנורטיו אלנכי) וכשלים לוגיים |
| --- | --- | --- |
| כללי | דיקטו סימפליקיטר • אד נאוסאם • אקס סילנטיו • כשל הסתברות קודמת • בורות בלתי-מנוצחת • איש קש |  |
| פנייה אל הרגש | אד מטום • הסתמכות על החנופה • אד מיסריקורדיאם • בשם הלעג • לא הומצא כאן • אד אודיום • בשם ההומור • בשם הפטריוטיות • בשם הרצינות • בשם התועלת • כבוד בגלל קרבה |  |
| כשל גנטי | אד הומינם • אד ורקונדיאם • פנייה למניעים אישיים• אד אנטיקוויטם • אשמה בגלל קרבה • הרעלת בארות • רדוקטיו אד היטלרום • אד פופולום |  |
| אד קונסקוונטיאם | אד בקולום • בשם המשאלה |  |
| טווח ביניים | אבחנת פנטום • חשיבה בשחור לבן • מדרון חלקלק • דיקטו סימפליקיטר • אד טמפרנטיאם |  |
| כשלי סילוגיזם | איליקיט מיור • איליקיט מינור • כשל אמצע לא מופץ • מסקנה מחייבת מהנחה שוללת • כשל הנחות בלעדיות • כשל קיומי •  אישור מופרד • דיקטו סקונדום |  |
| נון סקוויטור | אישור הסוגר • הכחשת הפותח • חוסר עקביות |  |
| שגיאת דגימה | גורמים לא מבוקרים • היקש עצל • מדגם לא מייצג • היפרבולה היקשית • הכללה נמהרת • הקבלה שגויה • חיוניות מטעה • יותר מדי חריגים • כשל אי הכללה • עיסוי נתונים |  |
| כשלי הסחה | אד איגנורנטיאם • כשל נטורליסטי • פלוריום אינטרוגטיונום • משתי עוולות יוצא צדק • כשל התנגדויות זניחות |  |
| פנייה אל הסמכות | אד אנטיקוויטם • אד לזרום • אד נוביטם • אד קרומנם • בשם האינדיבידואליזם • בשם האמינות • מומחים לא מזוהים  • סמכות בלתי מעורערת • תמיכת המפורסם |  |
| שגיאות תצפית | דגימה מוטה • דגימה מוכתמת • הטיית הנסיין |  |
אורן הזפת

| אורן הזפת |
| --- | --- |
 אורן הזפת מתת-המין קולומביה
מצב שימור
 conservation status: least concern ללא חשש (LC)‏
מיון מדעי
ממלכה:: צומח
מערכה:: מחטנאים
מחלקה:: מחטניים
סדרה:: מחטיים
משפחה:: אורניים
סוג:: אורן
מין:: אורן הזפת
שם מדעי
 Pinus ponderosa ‏לאוסון על סמך דאגלס
תחום תפוצה


אורן הזפת (שם מדעי: pinus ponderosa) הקרוי באנגלית "אורן פונדרוסה" (ponderosa pine), "אורן צהוב מערבי" (western yellow pine) או גם "אורן בלאקג'ק" (blackjack pine) הוא מין עץ גדול מאוד ממשפחת האורניים, הגדל במגוון בתי גידול במערב קנדה ובמערב ארצות הברית. זהו מין האורן בעל התפוצה הנרחבת ביותר באמריקה הצפונית.
העץ צומח זקוף במגוון צורות בתפוצה רחבה מקולומביה הבריטית שבקנדה בצפון ועד 16 ממדינות מערב ארצות הברית מדרום וממזרח, ונקלט בהצלחה באזורים הממוזגים של אירופה. הוא נתגלה לראשונה ב-1826 בוושינגטון בסמוך לספוקיין של ימינו, ודוגמיות ממנו נאספו והובאו לאנגליה. בעת גילוי העץ טעה הבוטנאי הסקוטי דייוויד דאגלס (David Douglas‏; 1834-1799) בזיהויו וחשב כי הוא המין Pinus resinosa (באנגלית red pine). ב-1829 הגיע דאגלס למסקנה שבין הדוגמיות שלו יש מין אורן חדש וטבע את השם Pinus ponderosa (בלטינית "עץ כבד"), בשל העצה הכבדה שלו. ב-1836 קיבל העץ שם רשמי ותואר על ידי צ'ארלס לאוסון (Charles Lawson), גנן סקוטי. העץ הוא מקור חשוב לעץ והוא העץ הרשמי של מונטנה.
אורן הזפת מתת-המין של הר הרוקי (pinus ponderosa scopulorum) ביער המדינתי קסטר בדקוטה הדרומית
גזע אורן הזפת באיידהו
אצטרובלים זכריים של אורן הזפת מתת-המין של הרי הרוקי
אצטרובלים נקביים בוגרים של אורן הזפת מתת-המין קולומביה
זרע של אורן הזפת מתת-המין הדרום מערבי
אורן הזפת בוגר מתת-המין קולומביה משמאל למכונית
תיאור > תפוצה

אורן הזפת הוא עץ אורן מחטני ירוק עד גדול שהוא העץ הדומיננטי בחברת הצמחייה "יער פונדרוסה שיחים" (ponderosa shrub forest), המסומן בקוד K010 על פי שיטת קוצ'לר. אורן הזפת גדל בהרים בגבהים שבין 1,000 ל-2,700 מטרים שבהם יש גשמים בכמות מתונה. הוא צומח על המדרונות הדרומיים החשופים או על רמות על מגוון סוגי קרקעות שבהן יש ניקוז טוב. גודל השטח המיוער על ידי העץ הוא כ-110,000 קילומטרים מרובעים, והאזורים שבהם האורן גדל משתרעים מקנדה שבצפון ועד גבול מקסיקו שבדרום ומהאוקיינוס השקט במערב ועד הגבעות השחורות בדקוטה הדרומית במזרח. מערבית לגבעות השחורות הוא גדל בהרי הרוקי הצפוניים, המרכזיים והדרומיים, ממרגלות ההרים ועד אמצע המדרונות. באריזונה הוא העץ הבולט בשולי מגיון וברמת מגיון וכן באמצע המדרונות של הפסגות הגבוהות באריזונה ובניו מקסיקו. במערב ארצות הברית הוא גדל ברכס קסקייד, ברכס סיירה נבדה וברכס הרי החוף שבהם יש השפעה של האוקיינוס על האקלים. אף שהוא גדל בעיקר בהרים ניתן למצוא אותו על גדות הנהר ניובררה בנברסקה. חורשות קטנות של האורן מפוזרות ברחבי עמק וילאמט באורגון, ובעמק אוקאנגן (Okanagan Valley) ובמפרץ פיוג'יט בוושינגטון.
תיאור > עמידות בשריפה

אורן הזפת הוא אחד העצים העמידים ביותר בשריפות. למעשה השריפות עוזרות לתפוצת העץ בכך שהן מסייעות למנוע ממיני עצים אחרים לפלוש לבית הגידול של האורן. למעט סופת אש שמסוגלת להרוג עצים בוגרים, בשריפה רגילה יכולים כל המחטים של העץ להישרף, ועדיין העץ יתאושש משום שהקליפה העבה של העץ פועלת כמו שריון הגנה. כל עוד השיפה, הרקמה הפנימית המעבירה סוכרים, לא נפגעת בשריפה, העץ יתאושש ממנה.
טקסונומיה

מחקר יערנות מודרנית זיהה חמישה טקסונים שונים של P. ponderosa שלהם מאפיינים בוטניים שונים והתאמה שונה לתנאי אקלים שונים. ארבעה מהם מוגדרים "גזעים גאוגרפיים" ("geographic races") בספרות של היערנות. היו בעבר בוטנאים שהתייחסו אל חלק מהגזעים כאל מינים נפרדים. במינוח הבוטני המודרני הם מתאימים לדרגת המיון של תת-מינים ואף הופיעו כך בפרסומים רשמיים.